b'\n_START_ARTICLE_\nRemso-Muro kra\xc5\xa1tas\n_START_SECTION_\nPad\xc4\x97tis\n_START_PARAGRAPH_\nRemso-Muro kra\xc5\xa1to centrin\xc4\x97s gyvenviet\xc4\x97s plyti vakaruose, kur yra Nekarbekenas ir Bakanengeris Buchtas. Jie yra Gau kra\xc5\xa1tovaizd\xc5\xbeio dalis. Taip pat pietuose yra Remso sl\xc4\x97nis, besit\xc4\x99siantis i\xc5\xa1 ryt\xc5\xb3 \xc4\xaf vakarus. Pietuose Remso sl\xc4\x97nis ties \xc5\xa0urvaldu auk\xc5\xa1t\xc4\x97ja, kol pasiekia Remso-Muro kra\xc5\xa1to rib\xc4\x85. Centrin\xc4\x97 ir vakarin\xc4\x97 \xc5\xa1io kra\xc5\xa1to dalis priklauso \xc5\xa0vabijos-Frankonijos mi\xc5\xa1kui, ten pat yra ir Velcaimo mi\xc5\xa1kas, Murhardto mi\xc5\xa1kas, o \xc4\xaf pietus nuo jo i\xc5\xa1kil\xc4\x99 Leven\xc5\xa1teino kalnai. Mi\xc5\xa1k\xc5\xb3 plotai eina per Muro dal\xc4\xaf, o centrin\xc4\x97s dalies \xc5\xa1iaur\xc4\x97je, per Lauterio vietov\xc4\x99, teka Vyslaufo ir Buchenbachso up\xc4\x97s. Tarp Muro, Remso ir Vyslauftalio yra dar viena kalvota vietov\xc4\x97. I\xc5\xa1 vakar\xc5\xb3 rajon\xc4\x85 juosia Nekaras.\n_START_SECTION_\nGyvenviet\xc4\x97s\n_START_PARAGRAPH_\nGeografi\xc5\xa1kai Remso-Muro kra\xc5\xa1to gyvenvie\xc4\x8di\xc5\xb3 s\xc4\x85ra\xc5\xa1\xc4\x85 sudaro 510 vietovi\xc5\xb3 (miest\xc5\xb3, kaim\xc5\xb3, kaimeli\xc5\xb3, vienkiemi\xc5\xb3 ir sodyb\xc5\xb3).\n_START_SECTION_\nKaimyniniai kra\xc5\xa1tai\n_START_PARAGRAPH_\nRemso-Muro kra\xc5\xa1tas pietvakariuose ribojasi su Badeno-Viurtenbergo \xc5\xbeem\xc4\x97s sostine \xc5\xa0tutgartu, taip pat Liudvigsburgu, Heilbronu, \xc5\xa0v\xc4\x97bi\xc5\xa1 Halu, Ostalbkraisu, Giopingenu ir Eslingenu.\n_START_SECTION_\nGamta\n_START_PARAGRAPH_\nRemso-Muro kra\xc5\xa1te yra gamtos draustinis._NEWLINE_Baden\xc4\x85-Viurtenberg\xc4\x85, \xc4\xaf kur\xc4\xaf taip pat \xc4\xafeina ir Remso-Muro kra\xc5\xa1tas, bendrai sudaro 833,37 hektarai mi\xc5\xa1ko, statisti\xc5\xa1kai tai yra 0,97 proc. vis\xc5\xb3 Vokietijos mi\xc5\xa1k\xc5\xb3.\n_START_SECTION_\nIstorija\n_START_PARAGRAPH_\nRemso-Muro kra\xc5\xa1tas sudarytas per 1973\xc2\xa0m. Badeno-Viurtenbergo \xc5\xbeemi\xc5\xb3 reform\xc4\x85. Tada senasis Vaiblingeno kra\xc5\xa1tas buvo sujungtas su didesne senojo Baknano dalimi ir naujasis darinys pavadintas Remso-Muro kra\xc5\xa1tu. V\xc4\x97liau buvo prijungtas ir \xc5\xa0v\xc4\x97bi\xc5\xa1ui Gmiundui priklausantis Alfdorfas. Kra\xc5\xa1to pad\xc4\x97tis kelis kartus keit\xc4\x97si ir 1934\xe2\x80\x931938\xc2\xa0m. Vaiblingeno ir Baknano kra\xc5\xa1tas visi\xc5\xa1kai pasikeit\xc4\x97. Nuo tada kra\xc5\xa1tas ap\xc4\x97m\xc4\x97 beveik vis\xc4\x85 Oberamto \xc5\xa0orndorfo ir vis\xc4\x85 Oberamto Velcaimo gyvenviet\xc4\x99, Baknano kra\xc5\xa1to Oberemto Geildorfo, Oberemto Marbacho ir Velcaimo gyvenvietes._NEWLINE_1977\xc2\xa0m. sausio 1 d. \xc4\xafvyko rajonini\xc5\xb3 \xc5\xbeemi\xc5\xb3 manai su Ostalbo kra\xc5\xa1tu._NEWLINE_Po bendros sutarties pasira\xc5\xa1ymo, Remso-Muro kra\xc5\xa1t\xc4\x85 sudar\xc4\x97 31 gyvenviet\xc4\x97, 8 miestai ir i\xc5\xa1 j\xc5\xb3 6 dideli apskrities centrai (Baknanas, Felbachas, \xc5\xa0orndorfas, Vaiblingenas, Vain\xc5\xa1tadas ir Vinendenas). I\xc5\xa1 j\xc5\xb3 did\xc5\xbeiausias miestas yra Vaiblingenas, ma\xc5\xbeiausia gyvenviet\xc4\x97 Spygelbergas.\n_START_SECTION_\nPolitika\n_START_PARAGRAPH_\nRajon\xc4\x85 valdo administracija ir taryba. Rajono taryba yra renkama gyventoj\xc5\xb3 penkeriems metams. Administracijos komitetas renkamas a\xc5\xa1tuoneri\xc5\xb3 met\xc5\xb3 kadencijai. Komitetas teisi\xc5\xa1kai atstovauja ir reprezentuoja rajon\xc4\x85, taip pat ir pirmininkauja jame. Jis vadovauja rajono biurui ir yra oficialus kra\xc5\xa1to valdymo organas._NEWLINE_Rajono biuras yra atsakingas u\xc5\xbe tarybos pos\xc4\x97d\xc5\xbeius, taip pat komitetus. Jis \xc5\xa1aukia pos\xc4\x97d\xc5\xbeius, vadovauja jiems ir vykdo priimtus sprendimus.\n_START_SECTION_\nHerbai\n_START_PARAGRAPH_\nSvarbu tai, kad Viurtenbergo herbe atvaizduojama elnio dalis atsirado ten nuo XIV a. ir simbolizuoja dabartinius rajonus. Abi bangos simbolizuoja Remso ir Muro upes, nuo kuri\xc5\xb3 kilo kra\xc5\xa1to pavadinimas._NEWLINE_Pla\xc4\x8diau: Remso-Muro istorija ir herbai\n_START_SECTION_\nPartneryst\xc4\x97\n_START_PARAGRAPH_\nRemso-Muro kra\xc5\xa1tas bendradarbiauja su Meiseno rajonu Saksonijoje (nuo 1990\xc2\xa0m.), su Baranijos komitetu Vengrijoje (nuo 1991\xc2\xa0m.), su Dmitrovo miestu ir jo rajonu Rusijoje (nuo 1991\xc2\xa0m.) ir su Piet\xc5\xb3 Hemptono miestu Did\xc5\xbeiojoje Britanijoje (nuo 1991\xc2\xa0m.)._NEWLINE_2016 met\xc5\xb3 bir\xc5\xbeelio m\xc4\x97n., 25 met\xc5\xb3 sukakties proga Remso-Muro kra\xc5\xa1to delegacija apsilank\xc4\x97 Rusijoje, Dmitrove. Taip pat, tokia pat 25 met\xc5\xb3 bendradarbiavimo sukakties proga pamin\xc4\x97ta rugpj\xc5\xab\xc4\x8dio m\xc4\x97nesio i\xc5\xa1vykoje \xc4\xaf Baranij\xc4\x85.\n_START_SECTION_\nEkonomika ir infrastrukt\xc5\xabra\n_START_PARAGRAPH_\nBe \xe2\x80\x9eEricsson\xe2\x80\x9c ir \xe2\x80\x9eTesat-Spacecom\xe2\x80\x9c \xc4\xafmoni\xc5\xb3, dar yra dvi auk\xc5\xa1t\xc5\xb3j\xc5\xb3 technologij\xc5\xb3 \xc4\xafmon\xc4\x97s Baknane._NEWLINE_Grandinini\xc5\xb3 pj\xc5\xabkl\xc5\xb3 ir prietais\xc5\xb3 su silpnais varikliais tarptautinis prek\xc4\x97s \xc5\xbeenklas \xe2\x80\x9eStihl AG & Co. KG\xe2\x80\x9c prad\xc5\xbeia yra Vaiblingeno Naujamiestyje._NEWLINE_\xe2\x80\x9eRobert Bosch GmbH\xe2\x80\x9c turi dvi plastiko ir pakavimo gamyklas Vaiblingene, taip pat vien\xc4\x85 Murhardte. Vinende yra valymo \xc4\xafrangos gamintojas \xe2\x80\x9eK\xc3\xa4rcher\xe2\x80\x9c. Amerikieti\xc5\xa1k\xc5\xb3 automobili\xc5\xb3 dali\xc5\xb3 \xc4\xafmon\xc4\x97 \xe2\x80\x9eTRW Automotive\xe2\x80\x9c \xc4\xafk\xc5\xabr\xc4\x97 savo oro pagalvi\xc5\xb3 ir saugos dir\xc5\xbe\xc5\xb3 technologin\xc4\xaf centr\xc4\x85 Alfdorfe.\n_START_SECTION_\nKeli\xc5\xb3 eismas\n_START_PARAGRAPH_\nRajono nekerta nei vienas greitkelis, bet buvo planuojamas greitkelis Odenvaldas-Nekaras-Albas (A 45) ir 85 greitkelis. 81 greitkeliu \xc5\xa0tutgartas\xe2\x80\x93Viurcburgas galima nuva\xc5\xbeiuoti tik nedidel\xc4\xaf skai\xc4\x8di\xc5\xb3 kilometr\xc5\xb3 per vakarin\xc4\x99 rajono dal\xc4\xaf. Mundelshaimo sankry\xc5\xbeoje galima pasukti \xc5\xa1alikeliu L 1115 \xc4\xaf Baknan\xc4\x85. \xc5\xa0is kelias yra puikus poilsis keliaujant per rajon\xc4\x85._NEWLINE_Svarbiausia viso kra\xc5\xa1to gatv\xc4\x97 yra keturi\xc5\xb3 juost\xc5\xb3 B 29 Vaiblingenas-Alenas, taip pat B 14 \xc5\xa0tutgartas\xe2\x80\x93\xc5\xa0v\xc4\x97bi\xc5\xa1 Halas, kuris i\xc5\xa1sipl\xc4\x97\xc4\x8dia iki keturi\xc5\xb3 juost\xc5\xb3 prie Nelmersbacho. Planuojamas kelio prat\xc4\x99simas B14 i\xc5\xa1 Baknano.\n_START_SECTION_\nGele\xc5\xbeinkelio infrastrukt\xc5\xabra\n_START_PARAGRAPH_\nPer rajon\xc4\x85 driekiasi \xc5\xa0tutgarto gele\xc5\xbeinkelio tinklas. Linija S2 nutiesta nuo Filder\xc5\xa1tato, kerta \xc5\xa0tutgart\xc4\x85 ties Felbachu ir Vaiblingenu per \xc5\xa0orndorf\xc4\x85. Keliaujant Rems gele\xc5\xbeinkeliu (\xc5\xa0tutgartas-Badas Sanstatas-Alenas), keliautum\xc4\x97te palei rajono kra\xc5\xa1t\xc4\x85, per dviej\xc5\xb3 eismo juost\xc5\xb3, plat\xc5\xb3, elektrifikuot\xc4\x85 keli\xc4\x85. \xc5\xa0iuo keliu reguliariai kursuoja tarpmiestiniai traukiniai Karlsr\xc5\xabj\xc4\x97-Niurnbergas._NEWLINE_Nors galima sakyti, kad kra\xc5\xa1tas yra kiek izoliuotas nuo kit\xc5\xb3, bet i\xc5\xa1 tikr\xc5\xb3j\xc5\xb3 tai ne visi\xc5\xa1ka tiesa. Prie bendro eismo taip pat prisideda \xc5\xa0ondorfo gele\xc5\xbeinkelis. Taip pat yra platus Viurtenbergo traukini\xc5\xb3 tinklas (WEG). Traukiniai yra varomi dyzelinu ir keliauja Vyslauftalio gele\xc5\xbeinkelio linija iki Rudesbergo._NEWLINE_Taip pat \xc5\xa1iltuoju met\xc5\xb3 sezonu atidaromas reguliarus specialaus mar\xc5\xa1ruto \xc5\xa0v\xc4\x97bi\xc5\xa1o mi\xc5\xa1ko gele\xc5\xbeinkelis. Da\xc5\xbeniausiai juo va\xc5\xbein\xc4\x97ja garve\xc5\xbeiai i\xc5\xa1 Rudersbergo iki Velchaimo._NEWLINE_Per kra\xc5\xa1t\xc4\x85 galima keliauti S3 traukinio linija Oro uostas/Mes\xc4\x97 per \xc5\xa0tutgartas-Felbachas-Vaiblingenas \xc4\xaf Baknan\xc4\x85. \xc5\xa0ios linijos mar\xc5\xa1rutas Vaiblingenas-\xc5\xa0v\xc4\x97bi\xc5\xa1 Halas._NEWLINE_I\xc5\xa1 Baknano kursuoja traukinys Baknanas-Liudvigsburgas ir yra traukinio linija S4 \xc4\xaf Marbach\xc4\x85 prie Nekaro._NEWLINE_Muro gele\xc5\xbeinkelis buvo pirmasis elektrifikuotas gele\xc5\xbeinkelis 1990 metais. Jis yra trumpiausia grandis tarp \xc5\xa0tutgarto per \xc5\xa0v\xc4\x97bi\xc5\xa1 Hal\xc4\x85 ir Sreilshaim\xc4\x85 \xc4\xaf Niurnberg\xc4\x85._NEWLINE_Vis d\xc4\x97lto, tolimojo susisiekimo traukiniai keleiviams yra patraukliausi keliaujant i\xc5\xa1 Vaiblingeno per \xc5\xa0ondorf\xc4\x85 ir Alen\xc4\x85 \xc4\xaf Sreilhaim\xc4\x85, nes gele\xc5\xbeinkelis ties Baknanu-\xc5\xa0v\xc4\x97bi\xc5\xa1 Halu yra elektrifikuotas, nors tik vienas kelias. Taip pat elektrifikuota ir kelio dalis Ab\xc5\xa1nitas Marchbachas/Nekaras-Baknanas._NEWLINE_Felbacho miestas toliau yra sujungtas miesto traukini\xc5\xb3 linija U1 su \xc5\xa0tutgarto miesto centru. Juo galima nukeliauti \xc4\xaf kit\xc4\x85 miesto dal\xc4\xaf\xc2\xa0\xe2\x80\x93 Vaijingen\xc4\x85.\n_START_SECTION_\nMokyklos\n_START_PARAGRAPH_\nRemso-Muro kra\xc5\xa1te yra kelios profesin\xc4\x97s mokyklos: Amat\xc5\xb3 mokykla Baknane, Eduardo Broiningerio mokykla Baknane (prekybos mokykla), Anos Hag mokykla (nam\xc5\xb3 \xc5\xabkio mokykla) Baknane, Grafenbergo mokykla \xc5\xa0ondorfe (amat\xc5\xb3 mokykla), Johano Filipo Palmo mokykla \xc5\xa0ondorfe (prekybos mokykla), Amat\xc5\xb3 mokykla Vaiblingene, Vaiblingeno Prekybos mokykla ir Marijos Merian mokykla (nam\xc5\xb3 \xc5\xabkio mokykla) Vaiblingene. Taip pat yra specializuot\xc5\xb3 mokykl\xc5\xb3 vaikams, turintiems fizinius ar psichinius sutrikimus. Tokios mokyklos yra Felbache-\xc5\xa0midene, Murhardte, Kerner \xc5\xa0tetene (Teodoro Dyrlamo mokykla), \xc5\xa0ondorfe, Krik\xc5\xa1\xc4\x8dioni\xc5\xa1ka mokykla kalbos negali\xc4\x85 turintiems vaikams Vaiblingene, \xc5\xa0ondorfe ir Zulcbache, taip pat mokykla Vaiblingene vaikams, daug laiko praleidusiems ligonin\xc4\x97se.\n_START_SECTION_\nLigonin\xc4\x97s\n_START_PARAGRAPH_\nRemso-Muro kra\xc5\xa1to klinikas sudaro klinikos \xc5\xa0ondorfe ir Vinendene. Taip pat yra Vinendeno psichiatrijos klinikos (visuomenin\xc4\x97 institucija), taip pat priva\xc4\x8dios centrin\xc4\x97s Vaiblingeno klinikos ir speciali klinika gydyti priklausomybes nuo alkoholio ir medikament\xc5\xb3 Vilhelmshaime._NEWLINE_2008\xc2\xa0m. liepos 14 d. kra\xc5\xa1to taryba nutar\xc4\x97 skirti kiek daugiau finansavimo trims seniesiems ligonin\xc4\x97s pastatams Vaiblingene, Baknane ir \xc5\xa0ondorfe juos perrekonstruojant. Tame pa\xc4\x8diame nutarime buvo nuspr\xc4\x99sta Vinendene pastatyti nauj\xc4\x85 ligonin\xc4\x97s pastat\xc4\x85. Visa tai kainavo apie 266 milijonus eur\xc5\xb3, kiek daugiau nei tik\xc4\x97t\xc4\x85si prie\xc5\xa1 pradedant statybas. 2014\xc2\xa0m. liepos m. atidarius \xc5\xa1i\xc4\x85 ligonin\xc4\x99 Vinendene, buvo u\xc5\xbedarytos ligonin\xc4\x97s Vaiblingene ir Baknane.\n_START_SECTION_\nKitos\n_START_PARAGRAPH_\nGamtos paminkl\xc5\xb3 apsauga kra\xc5\xa1te priklauso rajono biurui. Nors Vokietijoje tai neveikia pla\xc4\x8diai, bet \xc5\xa1iame kra\xc5\xa1te paminklosaug\xc4\x85 ir aplinkosaug\xc4\x85 pri\xc5\xbe\xc5\xabri apmokami darbuotojai ir keturi savanoriai._NEWLINE_2008\xc2\xa0m. rugs\xc4\x97jo 23 d. Remso-Muro kra\xc5\xa1tui i\xc5\xa1 Federalin\xc4\x97s vald\xc5\xbeios buvo suteiktas \xe2\x80\x9eVietos \xc4\xafvairovi\xc5\xb3\xe2\x80\x9c vardas.\n_START_SECTION_\nWN\n_START_PARAGRAPH_\nNuo 1973 m. sausio 1 d. Baknano rajonas prad\xc4\x97jo naudoti skiriam\xc4\x85j\xc4\xaf \xc5\xbeenkl\xc4\x85 WN. Tas pats trumpinimas Remso-Muro kra\xc5\xa1te naudojamas nuo 1956\xc2\xa0m. sausio 1 d. \xc5\xa0is Vaiblingeno apskrities skiriamasis \xc5\xbeenklas naudojamas iki \xc5\xa1iol.\n_START_SECTION_\nBK\n_START_PARAGRAPH_\nNuo 2013\xc2\xa0m. gruod\xc5\xbeio 2 d. Baknano apskrities automobili\xc5\xb3 skiriamasis \xc5\xbeenklas yra BK (Baknanas)._NEWLINE_\xc5\xa0is trumpinimas BK taip pat ra\xc5\xa1omas pirmas ant Baknano apskrities automobili\xc5\xb3 numeri\xc5\xb3. Vakariniuose rajonuose link Magdeburgo, Zachsen-Anhalte, naudojami tokie patys skiriamieji \xc5\xbeenklai. Abiejuose rajonuose, automobili\xc5\xb3 numeriuose naudojama ta pati raid\xc5\xbei\xc5\xb3 ir skai\xc4\x8di\xc5\xb3 kombinacija. Yra naudojamos raid\xc5\xbei\xc5\xb3 ir skai\xc4\x8di\xc5\xb3 kombinacijos nuo 100 iki 9999, Remso-Muro kra\xc5\xa1te naudojamos raid\xc5\xbei\xc5\xb3 ir skai\xc4\x8di\xc5\xb3 kombinacijos iki 9999, taip pat dvi raid\xc4\x97s ir atskirai skai\xc4\x8diai iki 99.'